Gibraltar

Gibraltar is 'n Britse oorsese gebied aan die suidpunt van Spanje met 'n oppervlakte van 6,8 km² en 'n bevolking van 30 001 in 2012. Die meeste inwoners is van Spaanse, Portugese of Marokkaanse afkoms. Gibraltar word deur Spanje geëis. Die stad lê aan die noordelike punt van die Straat van Gibraltar, wat die Atlantiese Oseaan in die weste met die Middellandse See in die ooste verbind en Europa van Afrika skei. Die skiereiland is veral vir die Rots van Gibraltar bekend, een van twee Pilare van Herakles, waar die enigste natuurlike habitat van Ape in Europa gevind kan word. Trivia Die naam Gibraltar is 'n omvorming van die Arabiese naam Djebel Tarik (berg van Tarik). Tarik was die leier van die More wat Spanje in die 8ste eeu binnegeval het. Verwysings Bronnelys Algemeen (en) "Gibraltar". Encyclopædia Britannica. Besoek op 14 September 2022. (en) "Gibraltar". Central Intelligence Agency. Besoek op 14 September 2022. Kennis, 1980, vol 3, bl. 470-471, ISBN 0 7981 0825 8 Eksterne skakels Wikimedia Commons het meer media in die kategorie Gibraltar. (en) Toerisme-inligting oor Gibraltar op Wikivoyage